b'\n_START_ARTICLE_\nBai Guang\n_START_SECTION_\nBiografi\n_START_PARAGRAPH_\nBai var f\xc3\xb8rst med i Beipings salongteatertrupp (\xe5\x8c\x97\xe5\xb9\xb3\xe6\xb2\x99\xe9\xbe\x99\xe5\x89\xa7\xe5\x9b\xa2), og opptr\xc3\xa5dte en gang i Cao Yus stykke \xc2\xabSoloppgang\xc2\xbb.  I 1937 studerte hun ved Tokyouniversitetets musikkfakultet inntil den annen verdenskrig i 1942. Etter dramaskolen bestemte hun seg for \xc3\xa5 bli filmstjerne. Hun ville \xc3\xa5 bli som de lysstr\xc3\xa5ler som str\xc3\xa5ler fra filmfremviseren og mot lerretet. Derav hennes kunstnernavn (\xe7\x99\xbd\xe5\x85\x89), som betyr \xc2\xabhvitt lys\xc2\xbb.\n_START_SECTION_\nKarriere\n_START_PARAGRAPH_\nHennes mandopopsanger ble brukt i mange filmer. Hun hadde en litt dyp og hes stemme, noe som bidro til hennes store popularitet i Shanghai. En godt kjent fremf\xc3\xb8ring av det fl\xc3\xb8rtende slaget var storslageren \xe7\xad\x89\xe7\x9d\x80\xe4\xbd\xa0\xe5\x9b\x9e\xe6\x9d\xa5 (Deng Zhe Ni Hui Lai), \xc2\xabJeg venter p\xc3\xa5 din gjenkomst.\xc2\xbb   _NEWLINE_Bais filmgjennombrudd kom straks, i 1943. Hun ble kjent for \xc3\xa5 spille forf\xc3\xb8rende roller med et fl\xc3\xb8rtende image, men det hendte ogs\xc3\xa5 at hun spilte skurkeroller. _NEWLINE_Etter at Folkerepublikken Kina ble opprettet i 1949 ble  \xc2\xabEn glemt kvinne\xc2\xbb (se  klipp p\xc3\xa5 YouTube ) den f\xc3\xb8rste av Folkerepublikkens filmer som ble vist i Hongkong. Selv guvern\xc3\xb8ren Alexander Grantham ble en fan av henne.   _NEWLINE_I 1950 trakk Bai seg tilbake fra sin sangerkarriere i Kina og bosatte seg i den malaysiske hovedstaden.  I 1953 \xc3\xa5pnet hun en popul\xc3\xa6r nattklubb i Tokyos Ginzadistrikt. Senere slo hun seg ned i Hongkong, der hennes siste opptreden var i 1995 under en prisutdelingsseremoni p\xc3\xa5 fjernsyn.'